Publication: Magyar Közlöny
Issue: MK-2011-55 (Year: 2011, Number: 55)
Era: contemporary
Section: 3. melléklet a 25/2011. (V. 26.) NFM rendelethez
Paragraph Index: 122

1. Az R. 3. számú melléklet 1.1. pontja helyébe a következõ rendelkezés lép: „1.1. E melléklet a vizsgált motor által kibocsátott gáz- és szilárd halmazállapotú szennyezõ anyagok mennyiségének meghatározására szolgáló módszert írja le. A következõ mérési ciklusok alkalmazandók: – a berendezés specifikációjának megfelelõ NRSC (Non-Road Steady Speed Cycle – nem közúti állandósult állapotú ciklus), amelyet a szénmonoxidnak, a szénhidrogéneknek, a nitrogén-oxidoknak és a szilárd részecskéknek az 1. számú melléklet 1.1. és 1.2. pontjában leírt motorok kibocsátásának méréséhez kell használni az I., II. III A., III B. és IV. szakaszban, – a berendezés specifikációjának megfelelõ NRTC (Non-Road Transient Cycle – nem közúti átmeneti állapotú ciklus), amelyet a szénmonoxidnak, a szénhidrogéneknek, a nitrogén-oxidoknak és a szilárd részecskéknek az 1. számú melléklet 1.1. pontjában leírt motorok kibocsátásának méréséhez kell használni a III B. és IV. szakaszban, – a belvízi hajókon történõ felhasználásra szánt motorokon az MSZ EN ISO 8178-4:2002 szabványban és az IMO(1) MARPOL(2) 73/78 egyezmény VI. mellékletében (NOx) meghatározott ISO mérési eljárást kell elvégezni, – a vasúti motorkocsik meghajtására szánt motorok gáz- és szilárd halmazállapotú szennyezõ anyagainak mérésére a III A. és a III B. szakaszban NRSC-t kell alkalmazni, valamint – a mozdonyok meghajtására szánt motorok gáz- és szilárd halmazállapotú szennyezõ anyagainak mérésére a III A. szakaszban és a III B. szakaszban NRSC-t kell alkalmazni.”

Source: https://magyarkozlony.hu/hivatalos-lapok/377e6cc0b5bf15c539b83b411abe202778b0df77/dokumentumok/c1ba1061c923be2f8bc15f54da03ddf6dab6c4c9/letoltes